KINNITATUD

RMK õigus- ja hangete osakonna

juhataja käskkirjaga 1-47.3518/1

**HANKEDOKUMENT**

**Riigimetsa Majandamise Keskus (edaspidi Hankija) teeb ettepaneku esitada pakkumus avatud hankemenetluses „Ehituspoe kaupade ostmine 2026-2028. Viitenumber: 301196“ (riigihanke alusdokumentides (RHAD)) esitatud tingimustel**

1. **ÜLDOSA**
   1. Hange viiakse läbi elektroonilise hankena e-riigihangete keskkonnas (edaspidi RHR) aadressil https://riigihanked.riik.ee, kus hankija tagab piiramatu ja täieliku elektroonilise juurdepääsu riigihanke alusdokumentidele.
   2. Täiendavat teavet ja selgitusi hanketeate ja riigihanke alusdokumentide kohta saab kirjalikul pöördumisel hankija poole läbi e-riigihangete keskkonna. Hankija teeb riigihanke alusdokumentidega seotud selgitused või selgitamist võimaldavad dokumendid elektrooniliselt kättesaadavaks kolme tööpäeva jooksul asjakohase selgitustaotluse saamisest arvates. Kui riigihanke alusdokumentidega seotud selgitustaotluse hankijale laekumise ja pakkumuste esitamise tähtpäeva vahele ei jää vähemalt kuut tööpäeva, siis ei ole hankija kohustatud selgitustaotlusele vastama.
   3. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist eRHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, siis hanke alusdokumentide tingimusi tõlgendatakse muutunud või ebaselgete asjaolude korral ja kooskõlas RHS-ga lähtudes sellest, mida pooled oleksid mõistlikult võinud eeldada lepingu sõlmimise ajal, arvestades lepingu sisu, tellitud teenuse olemust ning hankija ootust saada teenust, mis vastab selle iseloomule ja otstarbele.
   4. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

2. **HANKELEPINGU ESE, TINGIMUSED JA TÄHTAEG**

2.1. Riigihanke esemeks on vastavalt ostja vajadustele ehituspoe kaupade ja teenuste va ehitustööd (edaspidi kaup) ostmine üle Eesti asuvatest eduka pakkuja kauplusest, e-posti teel ja e-poest (juhul kui on) koos vajadusel ostetud kauba tarnimisega riigihanke alusdokumentides sätestatud tingimustel ja korras. Täpsem kirjeldus on esitatud hankedokumendi Lisas 1 Tehniline kirjeldus.

2.2. Hankija sõlmib raamlepingu kõigi edukaks tunnistatud pakkumuse esitanud pakkujatega, mille tingimused on esitatud hanke alusdokumentide osana RHR-is, Lisa 2 Raamlepingu projekt

2.4. Hankija ei ole raamlepingu täitmisel seotud lepingu eeldatava mahuga, kaupu ostetakse vastavalt reaalsele vajadusele. Hankija jätab endale õiguse osta sarnaseid asju väljaspool raamlepingut vastavalt vajadusele.

2.5. Leping jõustub selle allkirjastamisest poolte poolt ja kehtib kuni 31.12.2028 või kuni lepingu maksimaalse maksumuse (2 000 000,00 eurot km-ta) täitumiseni, kohaldub esimesena täituv tingimus.

2.6. Hankelepingu täitmisel peavad hankija ja pakkuja mh juhinduma Eesti Vabariigis kehtivatest õigusaktidest, mis hankelepingu eset puudutavad või sellele kohalduvad.

**3. ÜHISPAKKUMUSED**

3.1. Ühispakkujate ühise pakkumuse esitamisel loetakse, et hankelepingu täitmise eest vastutavad ühispakkujad solidaarselt. Ühispakkujad peavad lisama pakkumusele vabas vormis ühispakkujate avalduse ja volikirja.

3.2 Koos pakkumusega tuleb esitada iga ühispakkuja kohta ühispakkuja vastavaid kinnitusi sisaldav hankepass.

4. **KÕRVALDAMISE ALUSTE JA KVALIFIKATSIOONI KONTROLLIMINE**

4.1. Kõrvaldamise alused, kvalifitseerimise tingimused ja tõendamiseks esitatavate dokumentide loetelu on toodud riigihanke alusdokumendis „Hankepass täiendavate selgitustega“ ja HT-s.

4.2. Hankija nõuab pakkuja ajakohastatud kinnitusi sisaldava hankepassi esitamist esialgse tõendina pakkuja suhtes kõrvaldamise aluste puudumise ja tema kvalifitseerimise tingimustele vastamise kohta.

4.3. Hankija kontrollib pakkumuse esitanud pakkujal kõrvaldamise aluste puudumist ning kvalifikatsiooni ja teeb sellekohased otsused vastavalt riigihangete seaduse §-le 104.

4.4. Pakkuja kellel esineb vähemalt üks riigihangete seaduse 95 lõike 1 punktides 1–3 ja lõike 4 punktides 2–11 nimetatud alustest, võib pakkumuses esitada tõendid selle kohta, et ta on võtnud kasutusele meetmeid oma usaldusväärsuse taastamiseks. Sellisteks meetmeteks võivad olla näiteks süüteoga põhjustatud kahju hüvitamine või vastava kohustuse võtmine, uurimisasutustega aktiivse koostöö tegemine ja teo asjaolude põhjalik selgitamine või tehnilised ning organisatsiooni ja töötajatega seotud meetmed, mis võimaldavad edasisi süütegusid ära hoida. Hankija hindab esitatud tõendeid ja kui ta leiab, et nimetatud tõendid on piisavad Pakkuja usaldusväärsuse tõendamiseks, ei kõrvalda Hankija Pakkujat sellekohase põhjendatud kirjaliku otsusega hankemenetlusest ja võib sõlmida hankelepingu Pakkujaga, vaatamata kõrvaldamise aluse olemasolule.

**5. NÕUDED PAKKUMUSELE**

5.1. Pakkumuse struktuur, sisunõuded ja nõutud dokumentide loetelu on toodud riigihanke alusdokumendis „Vastavustingimused“.

5.2. Tingimuslike, osaliste või alternatiivsete pakkumuste esitamine ei ole lubatud.

5.3. Pakkuja kinnitab pakkumuse esitamisega kõigi HD-s toodud tingimuste ülevõtmist.

5.4. Pakkumuse esitamiseks peab pakkujal olema Eestis vähemalt üks kauplus, kus müüakse tehnilise kirjelduse punktis 8 kirjeldatud kaupu.

5.4. Pakkuja esitab RHR vastavustingimustes näidisostukorvi vormi ja töölehele „Hindamiskriteeriumid ja hinnatavad näitajad“ pakutava soodustuse protsendi. Juhul kui pakkujal on kasutusel enda kliendiprogramm ei tohi pakutav soodustuse protsent jaemüügihinnaga kaupadele olla väiksem kui pakkuja enda kliendiprogrammi soodustuse %,.

5.5. Pakkuja peab oma pakkumuse tegemisel arvesse võtma, et pakkumise mahtu tuleb arvestada ka need tööd, teenused, tegevused ja toimingud, mida ei ole hankedokumentides ja selle lisades kirjeldatud, kuid mis on lepingu eesmärki ja head tava arvestades tavapäraselt vajalikud nõuetekohase tulemuse saavutamiseks.

5.7. Pakkumus on pakkujale siduv alates pakkumuse esitamise tähtpäevast vähemalt kuni HT-s määratud pakkumuse jõusoleku minimaalse tähtaja lõppemiseni. Pakkuja võib pakkumuse jõusoleku tähtaega pikendada hankija kirjalikul ettepanekul või omal algatusel.

**6. PAKKUMUSTE ESITAMINE JA AVAMINE**

6.1. Pakkumuste esitamise ja avamise tähtpäev on toodud HT-s ning pakkumused tuleb esitada HT-s toodud ajaks elektrooniliselt eRHR https://riigihanked.riik.ee

6.2. Pakkumuse nõuetekohase esitamise eest vastutab pakkuja. Pakkumust, mis ei laeku läbi eRHR-i, arvesse ei võeta.

6.3. Pakkuja kannab kõik pakkumuse koostamise ning esitamisega seotud kulud.

6.4. Pakkuja võib esitatud pakkumuse enne pakkumuste esitamise tähtaega iseseisvalt tagasi võtta e-riigihangete keskkonnas. Pakkuja võib esitada pakkumuse esitamise tähtaja jooksul uue pakkumuse.

6.5. Juhul, kui esitatud pakkumus on pakkuja poolt e-riigihangete keskkonnas tagasi võetud, loetakse tagasivõetuks ka hankijale paberkandjal või muul eraldi andmekandjal esitatud täiendavad dokumendid, v.a juhul, kui pakkuja lisab uuele pakkumusele kinnituskirja, et palub lugeda varasema pakkumuse koosseisus esitatud paberkandjal või eraldi andmekandjal esitatud dokumendid ka uue pakkumuse osaks.

6.6. Juhul, kui pakkumuse esitab isik, kes ei ole Eesti äriregistri registrikaardi väljatrükile kantud isikuna, kellel on Pakkuja seadusjärgne esindamise õigus, siis peab Hankija nõudel esitama seadusjärgse esindaja(te) volikirja Pakkuja esindamiseks. Kui Pakkuja on registreeritud välisriigis, siis peab pakkumuse esitaja esitama Hankija nõudel tõendi esindusõiguse olemasolu kohta.

**7.PAKKUMUSTE VASTAVUSE KONTROLLIMINE JA VASTAVAKS** **TUNNISTAMINE**

7.1. Hankija kontrollib pakkujate poolt esitatud pakkumuste vastavust riigihanke alusdokumentides esitatud tingimustele.

7.2. Hankija lükkab pakkumuse tagasi, kui see ei vasta riigihanke alusdokumentides esitatud tingimustele, kui pakkuja ei esita tähtajaks hankija nõutud selgitusi või pakkuja selgituste põhjal ei ole võimalik üheselt hinnata pakkumuse vastavust riigihanke alusdokumentides esitatud tingimustele. Hankija võib tunnistada pakkumuse vastavaks, kui selles ei esine sisulisi kõrvalekaldeid riigihanke alusdokumentides nimetatud tingimustest.

**8. PAKKUMUSTE HINDAMINE JA EDUKAKS TUNNISTAMINE**

8.1. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks kõik pakkumuse esitanud pakkujad, kelle pakkumus vastab hankedokumentides esitatud tingimustele ning kelle suhtes ei esine kõrvaldamise aluseid.

**9. LEPINGU SÕLMIMINE**

9.1 Raamleping sõlmitakse kõigi edukaks tunnistatud pakkujatega Lisas 2 sätestatud vormis kindlaksmääratud tingimustel.

9.2. Kui edukaks tunnistatud Pakkuja ei allkirjasta või ei esita Hankijale allkirjastatud lepingut 5 tööpäeva jooksul selle Hankija poolt allkirjastamiseks esitamisest, võib Hankija lugeda pakkumuse tagasivõetuks Hankijast mitteolenevatel põhjustel ja kohaldub RHS § 119.

9.3. Raamleping allkirjastatakse digitaalselt. Juhul, kui lepingu allkirjastamine digitaalselt ei ole võimalik, saadab Hankija edukaks tunnistatud pakkumuse esitanud Pakkujale kaks Hankija poolt allkirjastatud lepingu eksemplari. Leping loetakse kättesaaduks 3 (kolme) kalendripäeva möödumisel selle postitamisest arvates. Edukaks tunnistatud pakkumuse esitanud Pakkuja peab ühe lepingu eksemplari allkirjastatult tagastama Hankijale 7 (seitse) kalendripäeva jooksul lepingu kättesaamisest arvates. Hankija võib vajaduse korral lepingu tagastamise tähtaega pikendada. Kui Pakkuja ei tagasta tema poolt allkirjastatud lepingut nimetatud tähtaja jooksul, võib Hankija lugeda pakkumuse tagasivõetuks Hankijast mitteolenevatel põhjustel.

**10. KÕIKIDE PAKKUMUSTE TAGASILÜKKAMINE**

Hankijal on õigus lükata tagasi kõik pakkumused juhul kui:

10.1. kõigi esitatud pakkumuste maksumused ületavad lepingu eeldatava maksumuse;

10.2. kõikide vastavaks tunnistatud pakkumuste maksumused ületavad lepingu eeldatava maksumuse;

10.3. hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks

10.4. hankijal tekib vajadus hankeobjekti olulisel määral muuta;

10.5. lepingu sõlmimine on muutunud võimatuks või ebaotstarbekaks hankijast sõltumatutel põhjustel või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest

**11. HANKEMENETLUSE KEHTETUKS TUNNISTAMINE**

11.1. Hankijal on õigus põhjendatud vajadusel tunnistada igal hetkel hankemenetluse jooksul enne lepingu sõlmimist menetlus kehtetuks.

11.2. Põhjendatud vajadus võib seisneda muuhulgas näiteks järgmistes asjaoludes:

11.2.1. hanke objekti hankimise vajaduse või võimalikkuse äralangemine või hanke objekti olulise muutmise vajaduse tekkimine;

11.2.2. esinevad asjaolud, mis muudavad hanke eesmärgi saavutamise võimatuks käesoleva riigihanke menetluse käigus;

11.2.3. esineb asjaolu, mille tulemusel oleks hankemenetlusega jätkamine vastuolus seadusega või tooks kaasa seaduserikkumise;

11.2.4. käesoleva hankemenetlusega ei ole saavutatud piisavalt efektiivset konkurentsi ärakasutamist, st arvestades riigihanke eset ei ole esitatud konkurentsi tagamiseks piisavalt pakkumusi;

**12. HANKELEPINGUTE SÕLMIMINE**

12.1**.** Hankelepinguna käsitletakse raamlepingu alusel esitatud tellija tellimusi (oste) vastavalt tehnilises kirjelduses kirjeldatule.

LISAD

Lisa 1- Tehniline kirjeldus

Lisa 2 - Raamlepingu projekt

Lisa 3 - Näidisostukorv